Kriminele klag teen munisipale bestuurder ingedien | News24
Kriminele klag teen munisipale bestuurder ingedien
Sputnik Ratau, 'n woordvoerder by die departement van waterwese, kon teen druktyd nie bereik word om die uitreiking van die sertifikaat te bevestig nie.
Die kriminele klagte wat teen Fadi aanhangig gemaak is, is ingevolge die Nasionale Waterbeleid en Nasionale Ongewingsbestuur-beleid van 1998.
Oor die klag het Laura-Leigh Randall, 'n woordvoerder vir die Kouga-munisipaliteit, gesê: "Ons is bewus van die klagte wat gelê is, maar dis nou in die hande van die ondersoek- en regspanne. Ons glo egter dat die uitkoms gunstig vir die munisipaliteit sal wees."
Volgens haar het die munisipaliteit nog altyd werk aan die afvalwater-aanleg geprioritiseer.
"Dié inwoners wat teenaan die aanleg woon se lot word aangehoor. Ons het gereeld met hulle vergader om te verduidelik wat met hul area gebeur. Een van die aspekte is die formalisering van die nedersetting en verskuiwing van gesinne sodat daar 'n bufferstrook tussen die inwoners en die afvalwater-aanleg ge-skep kan word," het Randall gesê.
"Daar is egter nog gesinne wat in die geaffekteerde area woon wat ook mettertyd verskuif sal word sodat hulle nie deur die aanleg se funksionering geraak word nie."
Volgens Randall is daar ook reeds begroot vir die omheining van die aanleg en sal die werk hieraan teen volgende week begin